સામગ્રી: સવા મિનિટનો આ વીડિયો ફેસબુક પર 10 હજારથી વધારે વખત શૅર કરવામાં આવ્યો છે અને ત્રણ લાખથી વધારે વખત જોવાઈ ચૂક્યો છે. 

પણ અમારી તપાસમાં અમે જાણ્યું કે આ તાજેતરનો નહીં પણ લગભગ દોઢ વર્ષ જૂનો વીડિયો છે.

કાશ્મીર આધારિત વેબ પોર્ટલ 'કાશ્મીર રાઇઝિંગ' અને 'કાશ્મીર પોસ્ટ' પ્રમાણે આ વીડિયો 27 માર્ચ 2018નો છે અને આ ઘટના ઉત્તરીય કાશ્મીરના બારામુલાના લાચીપોરીમાં ઘટી હતી.  

આ ગામનાં ચાર ઘરમાં આગ લાગી હતી જેના કારણે સાત પરિવાર પ્રભાવિત થયા હતા અને તેમના 20 પશુઓ દાઝી ગયા હતા. 

સ્થાનિક મીડિયાના અહેવાલોમાં આ વાતનો ઉલ્લેખ નથી મળતો કે લાચીપોરા ગામમાં આગ લાગવાનું કારણ શું હતું. 

ગામના લોકોએ આરોપ લગાવ્યો હતો આસપાસમાં કોઈ અગ્નિશમન સુવિધા ન હોવાને કારણે આગે આટલું મોટું સ્વરૂપ લીધું હતું. 

અન્ય ફૅક ન્યૂઝ

સોમવારે ગૃહમંત્રી અમિત શાહે જમ્મુ-કાશ્મીરનો વિશેષ દરજ્જો પાછો લેવાની જાહેરાત કરી ત્યારથી જમ્મુ કાશ્મીરમાં ઇન્ટરનેટ, મોબાઇલ સેવા બંધ છે. 

શનિવારે જમ્મુ-કાશ્મીરમાં પૅરામિલિટરી દળોની તહેનાતીના સમાચાર આવ્યા ત્યારથી હલચલ વધી ગઈ હતી. 

હજી જમ્મુ-કાશ્મીરમાં રહેતા લોકો સાથે સંપર્ક કરવો મુશ્કેલ છે એટલે ત્યાં શું ચાલી રહ્યું છે તે વિશે કેટલીક અટકળો લગાવવામાં આવી રહી છે. 

ત્યારે સોશિયલ મીડિયા પર આ વિશે કેટલીક અફવા ફેલાવવામાં આવી રહી છે જેની સત્યતાની અમે તપાસ કરી હતી. 

કાશ્મીરનો ધ્વજ હઠાવવામાં આવ્યો? 

દક્ષિણપંથી વલણવાળા કેટલાક ફેસબુક ગ્રુપ્સમાં દાવો કરવામાં આવી રહ્યો છે કે શ્રીનગરના નાગરિક સચિવાલયમાંથી કાશ્મીરનો ઝંડો ઉતારી લેવામાં આવ્યો છે. 

અમારી તપાસમાં અમે જાણ્યું કે આ તસવીર 2016ની છે જેનો કાલની તસવીર અને આજની તસવીરમાં તુલના તરીકે ઉપયોગ કરવામાં આવે છે. 

આ જૂની તસવીરને એડિટ કરીને આમાંથી કાશ્મીરનો ધ્વજ હઠાવી દેવામાં આવ્યો હતો અને બિલ્ડિંગ પર માત્ર ભારતનો ધ્વજ લગાવવામાં આવ્યો હતો. 

સોશિયલ મીડિયા પર ખોટી માહિતી સાથે શૅર કરવામાં આવી રહેલી આ તસવીરને તમે ધ્યાનથી જોશો તો ખબર પડશે કે બિલ્ડિંગ અને તેની આજુબાજુની સ્થિતિ એક સરખી દેખાય છે, આસપાસના લોકો, તેમનાં કપડાં અને સ્થિતિ એકદમ સરખી છે. 

સમાચાર એજન્સી એએનઆઈ, પૂર્વ આઈએએસ અધિકારી શાહ ફૈસલ અને ભાજપ કાશ્મીરના પ્રવક્તા અલ્કાફ ઠાકુરે પુષ્ટિ કરી કે હજુ પણ નાગરિક સચિવાલય ભવન પર બંને ઝંડા પહેલાંની જેમ લાગેલા છે. 

પોલીસનો લાઠીચાર્જ?

સોશિયલ મીડિયામાં દક્ષિણપંથી વલણવાળા કેટલાક યૂઝર્સ કટેલીક પોસ્ટમાં...\nઅગાઉની સામગ્રીનો સારાંશ નીચે મુજબ કરી શકાય છે:
સોશિયલ મીડિયામાં અમુક વીડિયો એ દાવા સાથે શૅર કરવામાં આવી રહ્યા છે કે ભારતીય સેનાએ ભારત પ્રશાસિત કાશ્મીરના બાંદીપોરામાં કાશ્મીરીઓનાં ઘરો સળગાવી દીધાં છે.